«Ի՞նչ է դուրս գալիս: Մեր խնդիրների վերաբերյալ որևէ մարդասիրական դրսևորում չեղավ ո՛չ նախկինում, ո՛չ էլ հիմա, ինտեգրացիայի համար որևէ հատուկ ծրագիր չարվեց, հայերենի երկարաժամկետ ուսուցման ծրագրեր չիրականացվեցին, «Փախստականների մասին օրենքը» նույնիսկ ընդունվեց փախստականների գալուց 10 տարի հետո: Եգանյանի դիրքորոշումը այն է, որ՝ տեսե՞լ եք մի երկիր, որը կացարան տրամադրելուց բացի բնակարան տրամադրի փախստականներին: Այսինքն՝ ի՞նչ եք մեզնից ուզում, երջանիկ եղեք, որ արդեն Հայաստանում եք: Բայց մենք սովորական փախստականներ չենք, մենք հայ փախստականներ ենք և այստեղ հայտնվեցինք Հայաստանի կողմից բարձրացված քաղաքական հարցի հետևանքով, այլ ոչ թե մեր կողմից հրահրված»,-ասում է Օկսաննան: